Sciant omnes presentes litteras inspecturi quod Petrus dictus Cointes dedit et concessit in puram et perpetuam elemosinam dicto et prioratui Mirebelli medietatem decime quam habet in territorio de Roortes apud Mirebellum pro remedio anime suæ et uxoris sue Adeline defuncte. Aliam vero partem inuadiauit dictus Petrus Petro abbati Sancti Stephani diuionensis pro LX solidis diuionensibus, quam medietatem debet facere valere unam minam bladi si non valeat; si vero plus valeat totum erit ecclesie supradicte. In cuuis rei testimonium ego R... decanus capelle ducis et ego O... decanus christianitatis diuionensis ad preces supradicti Petri sigillorum nostrorum munimine presentem paginam roboramus. Actum anno domini M°.CC°. tricesimo, mense aprili.